《东宁十咏》
清代·高拱乾

索居寂寂近瓜期，报道清班拟暂移。高适岂堪常侍后，班超惟有玉关思。

封侯夫婿何须侮，学步儿曹大更痴。自笑浮名终日累，海滨漫守使君碑。

作者简介：高拱乾，号九临。陕西榆林人。荫生。清康熙三十一年 （1692）任分巡台厦兵备道，康熙三十四年（1695）秩满陛浙江按察使。任内纂修《台湾府志》，为台湾官修志书之始。